โดนลูกสุนัขอายุประมาณ2-3เดือน(ยังไม่ได้ฉีดวัคซีน)กัดเข้าเล็กน้อยประมาณ1นิ้วบริเวณด้านหลังของขา แผลมีเลือดออก โดนกัดวันที่31ธค62 จนถึงตอนนี้มีอาการปวดแผลและบริเวณตั้งแต่เข่าจนถึงเท้า ต้องไปฉีดยาไหมคะ
สวัสดีค่ะ หากโดนสุนัขกัดจนเกิดบาดแผลมีเลือดออก ก็จะเสี่ยงต่อการติดเชื้อพิษสุนัขบ้าได้ อย่างไรก็ตาม หากเป็นลูกสุนัขที่เลี้ยงเอง อาจติดตามอาการไปก่อนก็ได้ โดยหากลูกสุนัขไม่มีอาการผิดปกติใน 3-4 วัน ลูกสุนัขก็ไม่น่าเป็นโรคพิษสุนัขบ้า และยังไม่จำเป็นต้องไปฉีดวัคซีนพิษสุนัขบ้าค่ะ หลังจากนั้นให้สังเกตอาการไปต่ออีกจนครบ 14 วัน หากลูกสุนัขไม่ตาย ก็แสดงว่าไม่ได้เป็นโรคพิษสุนัขบ้าแต่อย่างใดค่ะสำหรับบาดแผลที่โดนกัด หากมีอาการปวด รวมถึงผิวหนังมีอาการบวมแดง แสดงว่าอาจเกิดการติดเชื้อแบคทีเรียแทรกซ้อนขึ้น แนะนำควรไปพบแพทย์เพื่อให้ดูแลบาดแผล รวมถึงพิจารณาให้ยาปฏิชีวนะทานค่ะนอกจากนี้ แผลที่โดนกัด อาจเสี่ยงต่อการติดเชื้อบาดทะยักได้ ดังนั้น หากในช่วง 5 ปีที่ผ่านมา ยังไม่เคยฉีดวัคซีนบาดทะยักกระตุ้น ก็ควรฉีดกระตุ้นด้วยค่ะ